Diari Oficial de la Generalitat Valenciana


Sumari del DOGV 5407, del 14-12-2006 (2006/14282)

RESOLUCIÓ de 27 de novembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre la Generalitat, mitjançant de la Conselleria de Territori i Habitatge, i el Consell Superior d'Investigacions Científiques per a la gestió compartida i el funcionament de la nova ala de l'Institut d'Aqüicultura de Torre la Sal utilitzada com a sala de conferències i centre de visitants del Parc Natural del Prat de Cabanes-Torreblanca.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5407

Data del DOGV
:   14-12-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/14899


Data del document
:   27-11-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Territori i Vivenda
    * cooperació administrativa
    * aqüicultura
    * empresa privada
    * administració central

RESOLUCIÓ de 27 de novembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre la Generalitat, mitjançant de la Conselleria de Territori i Habitatge, i el Consell Superior d'Investigacions Científiques per a la gestió compartida i el funcionament de la nova ala de l'Institut d'Aqüicultura de Torre la Sal utilitzada com a sala de conferències i centre de visitants del Parc Natural del Prat de Cabanes-Torreblanca. [2006/14856]  
Subscrit, després de la tramitació prèvia reglamentària, entre la Generalitat, mitjançant de la Conselleria de Territori i Habitatge, i el Consell Superior d'Investigacions Científiques, el 3 de juliol de 2006, un Conveni de col·laboració per a la gestió compartida i el funcionament de la nova ala de l'Institut d'Aqüicultura de Torre la Sal utilitzada com a sala de conferències i centre de visitants del Parc Natural del Prat de Cabanes-Torreblanca, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 1142/2006, i que figura com a annex d'esta resolució.  
València, 27 de novembre de 2006.. El director general de Relacions amb les Corts i Secretariat del Govern: Antonio V. Peral Villar.  
CONVENI DE COL·LABORACIÓ ENTRE LA GENERALITAT, MITJANÇANT DE LA CONSELLERIA DE TERRITORI I HABITATGE, I EL CONSELL SUPERIOR D'INVESTIGACIONS CIENTÍFIQUES PER A LA GESTIÓ COMPARTIDA I EL FUNCIONAMENT DE LA NOVA ALA DE L'INSTITUT D'AQÜICULTURA DE TORRE LA SAL UTILITZADA COM A SALA DE CONFERÈNCIES I CENTRE DE VISITANTS DEL PARC NATURAL DEL PRAT DE CABANES . TORREBLANCA  
València, 3 de juliol de 2006  
REUNITS  
D'una part, el Sr. Esteban González Pons, conseller de Territori i Habitatge de la Generalitat, d'acord amb el Decret 2/2006, de 29 de maig, del president de la Generalitat, en nom i representació d'esta, expressament autoritzat per a este acte per Acord del Consell de la Generalitat de data 23 de juny de 2006.  
D'una altra, Carlos Martínez Alonso, president del Consell Superior d'Investigacions Científiques (CSIC), d'acord amb el Reial decret 1238/2004, de 14 de maig; en nom i representació de l'esmentat organisme, de conformitat amb la competència que té atribuïda per la disposició addicional tretze en relació amb l'article 6, de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999, de 13 de gener, el CIF del qual és H3091592Z.  
Els reunits es reconeixen mútuament la capacitat necessària per a signar este conveni en nom de les respectives administracions, i  
MANIFESTEN  
1. En el marc de la legislació bàsica de l'Estat, i en els termes que esta establisca, correspon a la Generalitat el desenrotllament legislatiu i l'execució en matèria de protecció del medi ambient, d'acord amb l'Estatut d'Autonomia de la Comunitat Valenciana, en la redacció que dona la Llei orgànica 1/2006, de 10 d'abril, de Reforma de la Llei orgànica 5/1982, d'1 de juliol.  
2. Que la Llei 11/1994, de 27 de desembre, de la Generalitat, d'espais naturals protegits de la Comunitat Valenciana, estableix que constitueixen este tipus d'espais les àrees o fites geogràfiques que continguen elements o sistemes naturals de particular valor, interés o singularitat, tant per raó de l'acció i evolució de la naturalesa, com derivats de l'activitat humana, que es consideren mereixedors d'una protecció especial.  
3. Que d'acord amb este enunciat i basant-se en els importants valors naturals que alberga, el Consell va declarar Parc Natural el Prat de Cabanes . Torreblanca en el Decret 188/1988, de 12 de desembre, del Consell de la Generalitat, modificat pel Decret 264/1994, de 20 de desembre.  
4. Que el dia 1 de setembre del 2003, es va firmar un conveni, modificat mitjançant una addenda firmada el 26 de novembre del 2004, entre la Conselleria de Territori i Habitatge de la Generalitat, la Diputació Provincial de Castelló, el CSIC i l'Ajuntament de Cabanes de participació en el Projecte d'ampliació de l'Institut d'Aqüicultura de Torre la Sal com a sala de conferències i centre de visitants del Parc Natural del Prat de Cabanes . Torreblanca.  
5. El nou edifici acull una zona de recepció que alberga un centre de visitants amb una exposició del parc natural i inclou una sala de projecció audiovisual per a ús didàctic del parc i dos despatxos per a la direcció i administració del parc. La resta de despatxos i dependències, com també la sala d'actes d'ús científic i divulgatiu, són d'utilització exclusiva de l'Institut d'Aqüicultura. Atés este ús compartit de l'edifici hi apareix la necessitat de regular la gestió compartida del local i de compartir, igualment, les despeses de manteniment i funcionament diari que s'hi produeixen.  
Per tot això, la Conselleria de Territori i Habitatge de la Generalitat i el CSIC acorden la subscripció d'este conveni d'acord amb les següents  
CLÀUSULES  
PRIMERA. Objecte del conveni  
És objecte d'este conveni compartir les despeses corresponents a la contracta de neteja, consum elèctric, ascensor, vigilància i connexions de telefonia i internet, com també les taxes i impostos i el manteniment de l'edifici de nova planta.  
SEGONA. Distribució de les despeses entre les administracions  
El CSIC assumeix en la seua totalitat els costos derivats de les contractes de vigilància i de manteniment d'ascensors, com també l'adequat funcionament de les connexions de telefonia i internet i les operacions de manteniment que puguen derivar-se de l'ús diari d'esta nova infraestructura.  
La Conselleria de Territori i Habitatge i el CSIC assumeixen a parts iguals (50%), els costos de les contractes externes de neteja i de manteniment de la instal·lació d'aire condicionat i calefacció de l'edifici de nova planta, i serà el CSIC qui contracte els respectius serveis.   
La Conselleria de Territori i Habitatge es farà càrrec del 12% del total del consum elèctric de l'Institut d'Aqüicultura de Torre de la Sal. La potència total contractada és de 250 KW/h, dels quals 70 KW/h corresponen a l'edifici de nova planta.  
El percentatge màxim estimat de participació per part de la Conselleria de Territori i Habitatge, basant-se en el temps d'ús i en la superfície utilitzada, no superarà el 30%; de les despeses totals que origine el nou edifici.  
TERCERA. Forma de pagament  
El pagament de l'aportació de la Conselleria de Territori i Habitatge es farà contra la presentació de les factures corresponents.  
L'aportació de la Conselleria de Territori i Habitatge ho serà a càrrec de l'aplicació 67.08.861.11.0.  
L'aportació per a l'anualitat del 2006 serà de 15.000 €.  
QUARTA. Duració del conveni  
La vigència del conveni és d'1 any prorrogable automàticament per períodes iguals.  
CINQUENA. Comissió de seguiment  
Es crea una comissió de seguiment de la gestió compartida del centre, constituïda per dos representants de cadascuna de les dues institucions que usen el centre. Esta comissió serà l'encarregada de la supervisió del conveni, com també de fer les propostes d'actualització de l'import de cadascuna de les anualitats. L'esmentada proposta serà elevada al conseller de Territori i Habitatge i al president del CSIC perquè l'aproven.  
SISENA. Exempció de responsabilitat  
El CSIC estarà exempt de qualsevol responsabilitat pels danys personals o materials que es produïsquen en les dependències utilitzades per la Conselleria o com a conseqüència de les activitats que s'hi realitzen.   
SETENA. Rescissió  
A la finalització del conveni, que serà per acord entre les part, per l'incompliment de les seues obligacions per part d'algun dels firmants o per causa de força major degudament justificada; es produirà la reversió al CSIC de les dependències cedides en ús.  
Si la rescissió es fa per causa imputable, o a petició del CSIC dins dels vint-i-cinc anys següents a la recepció de les obres del nou edifici, el Consell Superior d'Investigacions Científiques haurà de pagar a la Generalitat Valenciana la quantitat no amortitzada de la part de l'aportació d'esta última en la construcció de l'edifici.  
VUITENA. Naturalesa jurídica del conveni  
Este conveni té naturalesa administrativa, i estant exclosa l'aplicació directa de la legislació general de la contractació administrativa, es regirà per les seues pròpies normes, i en allò no previst, supletòriament, pels principis d'esta legislació i els generals de l'ordenament jurídic administratiu.  
L'ordre jurisdiccional contenciós administratiu serà el competent per a conéixer de les controvèrsies que en la seua interpretació o execució puguen plantejar-se.  
I perquè conste als efectes oportuns, i en prova de conformitat, els compareixents firmen este document en tres exemplars i a un sol efecte; en el lloc i la data indicats ut supra.  
El conseller de Territori i Habitatge: Esteban González Pons.   
El president del CSIC: Carlos Martínez-A.  
e) CONCESSIÓ DE SUBVENCIONS ADMIN  
ISTRATIVES